**KITÖLTÉSI ÚTMUTATÓ**

**az ASP-IPAR-010 űrlaphoz**

**Ipari tevékenység folytatásának bejelentése**

Az űrlap két fejezetből áll: előlap, főlap

**ELŐLAP**

**A beküldő adatai:** A beküldő azonosításához szükséges személyes adatokat kell kitölteni.

Az előlapon kötelező kitölteni:

* a beküldő személyes adataira vonatkozó adatokat,
* a beküldő meghatalmazottként vagy személyesen jár- e el,
* a beküldő az elektronikus kapcsolattartást engedélyezi-e.

Nem kötelező kitölteni, de ennek ellenére célszerű megjelölni a beküldő e-mail címét és telefonszámát.

**FŐLAP**

**I.Bejelentés tárgya**

Az űrlap ezen részén szükséges megjelölni, hogy új bejelentésről, vagy már nyilvántartásba vett ipari tevékenység adataiban történtő változásról, vagy a telep megszüntetéséről kíván bejelentést tenni.

**II.Az ipari tevékenység végzőjének adatai**

A legördülő sávban ki kell jelölni az ipari tevékenység végzőjének jellegét (egyéni vállalkozó, cég, szervezet, civil szervezet).

1-10. pontban ki kell tölteni az ipari tevékenység végzőjének adatait (nevét, címét, születési helyét, idejét, anyja nevét, székhelyét, adószámát, statisztikai számjelét stb.).

**III.Telep adatai**

1-5. pontban meg kell adni a teleppel kapcsolatban kért adatokat.

1. A telep használatának jogcímét ki kell választani: tulajdonos, társtulajdonos, haszonélvező, bérlő, egyéb.
2. Telep tulajdonosának adatait kell megadni.
3. Telep címét kell feltüntetni.
4. Telek helyrajzi számát kell megjelölni.
5. Telep egyéb jellemzőiről kell nyilatkozni (igen/nem jelöléssel).
   1. Nyilatkozni kell, hogy a telep külön jogszabályban megjelölt ipari területként meghatározott területen található-e.
   2. Nyilatkozni kell, hogy a telep természetvédelmi területen van-e.
   3. Nyilatkozni kell, hogy a telep termőfölddel közvetlenül szomszédos-e.
   4. Nyilatkozni kell, hogy az ingatlan műemlék védelem alatt áll-e.

**IV.Telepen folytatni kívánt tevékenység**

A telepen folytatni kívánt tevékenységet a legördülő sávból kell kiválasztani. Az újabb tevékenység hozzáadásához a zöld nyilakra, a termékkörök törléséhez a piros nyilakra kell kattintani.

1.1. **A kereskedelmi tevékenység formája:**

* üzletben folytatott kereskedelmi tevékenység,
* mozgóbolt útján folytatott kereskedelmi tevékenység,
* bevásárlóközpontban folytatott kereskedelmi tevékenység,
* vásáron vagy piacon folytatott kereskedelmi tevékenység,
* közterületi értékesítés,
* közvetlen értékesítés,
* üzleten kívüli kereskedelem,
* csomagküldő kereskedelem,
* automatából történő értékesítés,
* közlekedési eszközön folytatott értékesítés.

**III.Keltezés**

Az űrlap kitöltésének helyét, és időpontját kell megjelölni ebben a pontban.

**1.MELLÉKLET**

**Bejelentés tárgya**

Az űrlap ezen részén ki kell választani, az alábbi lehetőségek egyikét:

* új bejelentés,
* adatokban bekövetkezett változás bejelentése,
* megszüntetés bejelentése.

Kötelező megjelölni, hogy a kereskedelmi tevékenységről szóló bejelentés határozott vagy határozatlan időre szól.

**I.Kereskedelmi tevékenység adatai**

1. **Kereskedelmi tevékenység formája**

A főlapon kiválasztott kereskedelmi forma jellegét átemeli a rendszer.

2. **Kereskedelmi tevékenység jellege**

Az űrlap ezen részén ki kell választani a kereskedelmi tevékenység jellegét az alábbi lehetőségek közül:

- kereskedelmi ügynöki tevékenység,

- kiskereskedelmi tevékenység, ebből a vendéglátás,

- nagykereskedelmi tevékenység

3.**Termékkörök**

3.1. alpontban a legördülő sáv segítségével kötelező kiválasztani azon termékek körét, amit forgalmazni szeretne a tevékenység végzése során. A termékköröket egyesével lehet kijelölni. Az újabb termékkör hozzáadására az első termékkör kijelölése során bal oldalon felugró zöld nyíl segítségével van lehetőség. Ezt a műveletet annyiszor kell megismételni, ahány termékkört kíván megjelölni. A termékkör törlésére a bal oldalon felugró piros gomb megnyomásával van lehetőség.

3.2. alpontban kell megjelölni, ha jövedéki terméket is szeretne forgalmazni.

4. **Nyilatkozatok**

Azon alpontok kitöltése szükséges, amelyek a folytatni kívánt kereskedelmi tevékenységre vonatkoznak. A megfelelő rovatok megjelölésével nyilatkozni kell arról, hogy az üzletet melegkonyhás vendéglátóhelyként kívánja üzemeltetni, kíván-e szeszesital kimérést végezni, kéri-e a szakhatóságokkal közös helyszíni szemle megtartását, egyéb környezeti zajhatással járó tevékenységet folytat-e. Vendéglátó üzletben kíván-e zeneszolgáltatást nyújtani, tánc, műsoros előadást rendezni, vagy szórakoztató játékot, szerencsejátékot folytatni.

**Keltezés**

Az űrlap kitöltésének helyét, és időpontját kell megjelölni ebben a pontban.

Ezt követően a mező felső sorában az űrlap beküldése gombra kell kattintani. Amennyiben az űrlap kitöltése megfelelő, akkor a csatolmányok rész fog betöltődni.

**A bejelentés mellékleteként csatolni kell:**

* Üzlet használatának jogcímét igazoló dokumentumot (pl.: adás-vételi szerződés, bérleti szerződés, használati megállapodás).
* Haszonélvezet esetében a haszonélvező, illetve közös tulajdonban álló üzlet esetében a tulajdonostársak hozzájárulásának tényét igazoló dokumentumot.
* Cég, szervezet esetében aláírási címpéldányt.

Ezután a **Beküldés** gombra kell kattintani, majd ezt követően megjelenik a **sikeres beküldés** felirat.